CELEX: C2005/106/33
Language: et
Date: 2005-04-30 00:00:00
Title: Kohtuasi C-97/05: Eelotsusetaotlus, mille esitas Verwaltungsgericht Darmstadt 25. jaanuari 2005. aasta määrusega kohtuasjas Mohamed Gattoussi versus Stadt Rüsselsheim

30.4.2005   
            
            
               ET
            
            
               Euroopa Liidu Teataja
            
            
               C 106/17
            
         Eelotsusetaotlus, mille esitas Verwaltungsgericht Darmstadt 25. jaanuari 2005. aasta määrusega kohtuasjas Mohamed Gattoussi versus Stadt Rüsselsheim
   (Kohtuasi C-97/05)
   (2005/C 106/33)
   Kohtumenetluse keel: saksa
   Euroopa Ühenduste Kohus on saanud Verwaltungsgericht Darmstadt'i 25. jaanuari 2005. aasta määrusega esitatud eelotsusetaotluse kohtuasjas Mohamed Gattoussi v. Stadt Rüsselsheim, mis saabus kohtukantseleisse 23. veebruaril 2005.
   Verwaltungsgericht Darmstadt küsib Euroopa Kohtult eelotsust järgmistes küsimustes:
   
               1.
            
            
               Kas Euroopa-Vahemeremaade kokkulepe Tuneesiaga (EÜT 30.3.1998, L 97, lk 2) artikkel 64 käsitleb õigust elamisloale?
            
         
               2.
            
            
               Kui vastus esimesele küsimusele on jaatav, siis kas Tuneesiaga sõlmitud Euroopa-Vahemeremaade kokkuleppe artiklis 64 sätestatud diskrimineerimise keelu alusel saab elamisloa õiguse suhtes järeldada, et see keelab elamisloaga piirata Tuneesia kodaniku riigis viibimise kestust, juhul kui tal on püsiv tööluba, ta tegelikult töötab ja tal on välismaalasi puudutava õiguse kohaselt tehtud otsuse tegemise ajal ajutine elamisluba?
            
         
               3.
            
            
               Kui vastus teisele küsimusele on jaatav, siis kas Tuneesiaga sõlmitud Euroopa-Vahemeremaade kokkuleppe artiklis 64 sätestatud diskrimineerimise keelu määratlemisel võib tugineda välismaalasi puudutavale õigusele riigis viibimise kestust piirava otsuse tegemise järgsel ajal?
            
         
               4.
            
            
               Kui vastus kolmandale küsimusele on jaatav, siis kas piirangute täpsustamiseks peab tuginema EÜ artikli 39 lõikes 3 tunnustatud riigi õigustatud huvide kaitse põhimõttetele?